

Qiqaijarluarvia 21, 2021

Nan’ngariyauyuq Jeannie Ehaloak

Minista Munariniqaqtuq uumunnga Qulliq Alruyaqtuqtunik Ikumajjutiit

Maligaliurvinga Nunavunmi

Titiqiqivikkut 2410

Iqaluit, NU X0A 0H0

Halu Minista Ehaloak,

Piyuq uumunnga QEC-kut Urhuryuat Aulannaitkutauninngit Akinga manik utiqtiffaarninnga Uuktuutinga uumani Qitiqqautiyumi 1, 2021 malikhugulu apirhuutit ihivriuqtauyukhamik Uuktuutinganik uumani Qiqailruqmi 22, 2021, takulugu ilaliutihimayuq Uumaqutingit Akingit Ihivriurningit Katimayiingit taiguagakhanga 2021-01 ihivriuqtaa Katimayiup ihumagiyanga uqaqtamiknik.

Pittiarnikkut,

Anthony Rose

Ikhivautalik

Igluin Auladjutitigun Akitutilaanginnut Katimayiit

CC: Hivuliqtiuyuq Joe Savikataaq, Minista Munariniqaqtuq uumunnga Uumaqutingit Akingit Ihivriurningit Katimayiingit

Bill Mackay, Ministaup Tugliata, Kavamaliqiyikkut

Rick Hunt, Atan’nguyaq, Qulliq Alruyaqtuqtunik Ikumajjutiit

Rod Stockley, Tukimuaqtiullaktuq, Uumaqutingit Akingit Ihivriurningit Katimayiingit

Titiqiqivikkut Stn 200, Iqaluit, NU, X0A 0H0



# Uqaqtukhaq uumunnga Minista Munariniqaqtuq uumunnga Qulliq Alruyaqtuqtunik Ikumajjutiit Uumunnga piyuq:

**Uuktuutikhaq ukununga Qulliq Alruyaqtuqtunik Ikumajjutiit**

**Angiqtakjait uuminnga Urhuryuat Aulannaitkutauninngit Akinga**

**Uumannga**

**Qitiqqautiyumi 1, 2021 Apitilirivikmut 30, 2021**

**Taiguagakhaq 2021-01**

**Qiqaiyarluarvia 21, 2021**

**IGLUIN AULADJUTITIGUN AKITUTILAANGINNUT KATIMAJIIT NUNAVUNMI**

## 

## ILAUYUT NAALAKTUKHAT

Anthony Rose Ikhivautalik

Graham Lock Tuklia-IIkhivautaliup

Robbin Sinclaire Katimayiuyuq

Nadia Ciccone Katimayiuyuq

## IKAYURNIQMUT

Rod Stockley Tukimuaqtiullaktuq

Wade Vienneau Qauyihaqti

## TITIRAQHIMAYUT NAITTUMIK TITIRARHIMAYUNIK

|  |  |
| --- | --- |
|  |  |
| GRA | Naunaittuq Akiliuhiaqhamik Uuktuuti |
| FSR | Urhuryuat Aulannaitkutauninngit Akinga |
| FSR Manikhaq | Urhuryuat Aulannaitkutauninngit Akinga Manikhaq |
| kWh | Kilowatt ikaarninnga |
| PPD | Urhuryualiqiitkut Havakviinga Nunalingni Kavamatkunnilu Pivikhaqautikkut Nunavut Kavamanga |
| QEC | Qulliq Alruyaktuqtunik Ikumatjutiit |
| SAO | Atan’nguyaq Hamalatkunni Havakvianni |
| URRC | Igluin Auladjutitigun Akitutilaanginnut Katimayiit |
| URRC Maligaq | *Igluin Auladjutitigun Akitutilaanginnut Katimayiit Maligaq* |
|  |  |

# [TITIRAQHIMAJUT ILLUANIITTUT](#_bookmark0)

[1.0 The APPLICATION 1](#_Toc58059664)

[2.0 BACKGROUND 1](#_Toc58059665)

[3.0 PROCESS 3](#_Toc58059666)

[4.0 CONSIDERATION OF THE APPLICATION 4](#_Toc58059667)

[5.0 URRC RECOMMENDATIONS 5](#_Toc58059668)

1. UUKTUUTIKHAQ
2. Qulliq Alruyaqtuqtunik Ikumajjutiit (QEC), tikkuaqtauhimayunut uumaqutinga, piyukhaq Maligarmut Titiraqhimayuni 12 (1) uumannga *Uumaqutingit Akingit Ihivriurningit Katimayiingit Maligaq* (URRC Maligaq), qinirhiagiamiknik angirutikhamik Ministamit munariniqaqtuq QEC-tkunnut (Ministauyuq QEC-kunnut), pipkaidjutinnagu akikhaanik. Ministauyuq QEC-tkunnut talvannga piyukhaq Maligarmut Titiraqhimayuni 12 (2) uumannga URRC Maligaq, qinirhiagiami ikayuutikhamik ukunannga Uumaqutingit Akingit Ihivriurningit Katimayiingit (URRC) uumaqutinga apirhiyuq pipkaidjutiyukhaq akikhaanik.
3. Titirakkut uumani Qiqailruqmi 17, 2021, QEC uuktuqtuq uumunnga Ministauyuq QEC-tkunnut, apirhiyuq angirutikhamik uumunnga Urhuryuat Aulannaitkutauninngit Akinga (FSR) manik utiqtiffaarninnga aulannaitkutauninngit uuminnga 1.29 cents atauhiqmut kilowatt ikaarninnga (kWh), uumannga Qitiqqautiyumi 1, 2021 uumunnga Apitilirivikmi 30, 2021. Titirakkut uumani Qiqailruqmi 22, 2021, Ministauyuq QEC-tkunnut ikayuqtauyuQiqaiyarluarvianiut URRC-tkunnit ihumagilluarhugu Uuktuutimut.
4. KANGIQHIDJUTIT
5. Tamna ittuq pauwaqutinganut akingit angiqtauyut uumani Qiqaiyarluarviani 1, 2018, malikhugu Ministaup Pitquyangit uumani Qiqaiyarluarviani 30, 2018, ilagiyanga QEC-tkut 2018/19 Ilagiyangani I Akinganut Uuktuut (GRA). Tamna naunaiyaininnga urhuryuap akinga itqurninnga uuminnga $0.934 atauhiqmut liitamut (naunaiyaininnga akinga tamainni nunallaani) iliuraqhimayuq ittumut akinga naunaipkaiyaa the Ubluqtuhiniani 30, 2017 (itqurninngalu auyami 2018) naunaiqtitaat Urhuryualiqiitkunnit (PPD) uumannga Nunalingni Kavamatkunnilu Pivikhaqautikkut ihumaplugu urhuryuap akinga aadlangurninng QEC-tkunnut.
6. Ministap Pitquyaa uumani Qiqaiyarluarviani 30, 2014 ihariagiyuq QEC piliuriami itqurninnganik akinganut uumani Urhuryuat Aulannaitkutauninngit Akinga Manikhaq (FSR Manikhaq), katitiqtait aallanganinnga akilluanganit urhuryuap unalu GRA naunaiyaininnga akinga urhuryuaq akinga itqurnarninnga. Ministaup Pitquyanganit, QEC uuktuinnarialik uuminnga urhuryuaq aulannaitkutauninngit taimaa akinga uumani FSR Manikhaq ihumagiyauyuq qaangiutingitaa kiklikhaa maniliuqtunik maniliungitkumikluuniit $1 milliat taalamik taimaa 6nik tatqirhiutinik.
7. Tadja uuktuutinga ittukhaq ukununnga FSR manik utiqtiffaarninnga aulannaitkutauninngit uuminnga 1.29 cents atauhiqmut kWh aulapkaidjutiginiaqtuq Qitiqqautiyumi 1, 2021 uumunnga Apitilirivikmi 30, 2021. Urhuryuaq akinga uqariiyarninnga piyait ilagiyanganik Uuktuutit aadjikutarninnga GRA itqurnarninnga nampanga urhuryuaq akinga uuminnga $0.934 atauhiqmut liitamut piyanganut ublumimut itqurnarninngalu urhuryuaq akingit, uumani Qitiqqautiyumi 1, 2021 uumunnga Apitilirivikmi 30, 2021. Pihimayuq uumannga urhuryuaq akinga kangirhidjutinga QEC ihumaliuqtuq akinga akiliqtakhaat igluqaqtunut uuminnga $1.1 milliat taalamik uumani Apitilirivikmi 30, 2021.
8. QEC apirhiyut angirutikhamik ukununnga manik utiqtiffaarninnga aadlaqarumi ukunanit urhuryuaq akingit katitiqtait akinganit itqurnarutiqaqhutik akilluangalu urhuryuaq akingit, igluqaqtunut ukunuuna FSR manik utiqtiffaarninnga aulannaitkutauninngit. Tamna FSR manik utiqtiffaarninnga aulannaitkutauninngit 1.29 cents atauhiqmut kWh himmautigiyaa FSR manik utiqtiffaarninnga aulannaitkutauninngit 1.25 cents atauhiqmut kWh atuliqtitauyuq Tattiarnaqtuni 1, 2020 uumunnga Qiqailruqmi 31, 2021. Uuktuutimi, QEC apirhiyut angirutikhamik uuminnga 1.29 cents atauhiqmut kWh FSR manik utiqtiffaarninnga aulannaitkutauninngit tadjakaffuk manik manik utiqtiffaarlugu, pilihaalirluni Qitiqqautiyumi 1, 2021.
9. URRC ihivriuqtaat Uuktuut unalu, Titirakkut uumani Qiqailruqmi 30, 2021, pitquyuq angirutikhamik tadjakaffukmit FSR manik utiqtiffaarninnga aulannaitkutauninngit 1.29 cents atauhiqmut kWh uumani Qitiqqautiyumi 1, 2021 kingulliqpaamut angirutinganut Uuktuut. URRC-kut ihumagiyut iniqtirninnga una FSR manik utiqtiffaarninnga aulannaitkutauninngit piumayamiknik inuit ihuaqtuqlu pihimagiami akinganik ihuaqtuq tamainnut igluqaqtunut.
10. Pitquyauyunit URRC-kut naittuq hamna qaangani, Qitiqqautiyumi 23, 2021, Minista Ihivriuriami Katimayut angiqtait una FSR manik utiqtiffaarninnga aulannaitkutauninngit 1.29 cents atauhiqmut kWh pilihaalirluni Qitiqqautiyumi 1, 2021 tadjakaffukmut piluni malikhugu Maligaqmi Titiraqhimayuq 12.1 (1) URRC-kut Maliganga uqaqtuq: “Talvani Ihivriuqtuq Katimayiingit pitquyauyut uumani ilagiyangani 12(2), Ihivriuqtiuyuq Katimayiingit Qiqaiyarluarviani pitquyait ayurhautinga uuminnga tadjakaffuk akinganik kihimi qanuriliurutikhanga tuniyaukpat ilagiyangani 16, Ministauyuq uumunnga Ihivriuqtiuyuq Katimayiingit Qiqaiyarluarviani angirumiuk tikkuaqtauyuq uumaqutinga pitquigumiuk pitquyauhimayuq tadjakaffuk akinganik.”
11. HAVAANGA
12. Ilagiyangani 13 (1.1) URRC-kut Maligangani tuniyuq taamna:

Talvani, qanuqtut ihumagiyamiknik Ihivriuqtiuyuq Katimayiingit, uuktuut ihumaliurhimayumut akinganik mikkaukpat uuktuut, Ihivriuqtiuyuq Katimayiingit uqarniaqtuq munariniqaqtuq Ministamut taimaa 90nik ublunik pigumiuk munariniqaqtuq Minnistanga apirhuqtuq ikayuutikhamik titiraqhimayumi ilagiyangani 12(2).

1. Ihivriuramiuk QEC-tkut uuktuut, URRC-kut ihumagiyuq piniaqtaa mikkauyuq uuktuut.
2. URRC-kut tuniyuq titiqqanga una Uuktuut qaritauyakkut, kavamatkut kivgaqtinganut tamainni nunallaani, titiraqhutiklu tamainnut Maligaliuqtinut uumani Maligaliurvinga Nunavunmi, Miiyanga haamlatkunni atan’nguyauyuqlu (SAO) tugliataillu tamainni Nunavunmi.
3. URRC-kut also tuniyuqlu pivikhaqautikhamik inungnut titiraqlutik uqaqtukhat angirumitku Uuktuut nungutinnagu Qiqaiyarluarviani 7, 2021. Piittuq titiraqhimayuq ihumaliurutikhanginnik inungnut aadlanilluuniit pitquiquplugu UUktuut nungutinnagu nunguvinga.
4. URRC-kut ihivriuqtaat Uuktuut naunaiyaqtaallu naunaitkutanik apirhiyut QEC-tkunnut ihariagiyaungittut.
5. URRC-kut ihumagiyaat taafumuuna piliurhimayuq uumani Taiguagakhami.
6. Ihumaliuttiaqhimayuq Uuktuuti
7. QEC tuniyut, ilagiyangani Uuktuut, naunaitkutanik naittuq itqurnarninnga tatqirhiunmi maniit uumani FSR Manikhaq uumunnga Apitilirivikmi 30, 2021, naunaiyaqtait ihuarhaininnga maninnganik utiqtiffaarninnga aulannaitkutauninngit. QEC uqaqtuq naunaitkutingit pivagait hapkuninnga naunaitkutanik itqurnarninnganullu:
   * 1. Urhuryuanik Angiyunik Akikhangit: Urhuuryuaqarvikyuangani agyaqtut akingit pivagait uumannga 2020 umiakkut agyaqtauyut auyami nampangit. Akinga itqurnarninngit pivagait naunaitkutanit tuniyauyut PPD-tkunnit.
     2. Tikkuaqtauhimayut Urhuryuaq Akingit: Pilluanga tikkuaqtauhimayut urhuryuaq akingit atuqtauyut uumunnga Ubluqtuhiniani 2021. QEC niuvrutingit urhuryuaq tikkuaqtauhimayut akingit pingahuanit ilauyut kaantraktitauyut PPD-kunnit munarigiami Nunavuutim urhuryuaqtarvinga ukunanit angiyut umiakkut agyaliraangata. Tikkuaqtauhimayut urhuryuaq akingit uumunnga Iidjirurviani 2021 uumunnga Apitilirivikmi 2021 itqurnarninnga pivaktait uumannga akingit tuniyauyut PPD-tkunnit piliqpaktuq pilihaalirluni Ubluqtuhiniani 15, 2020. Hapkuat nutaanguqtiriyauyut urhuryuaq akingit naunaiqtaa mikhilaaqtuq nampanganut tatqirhiunmi urhuryuaq akingit.
     3. Urhuryuaqa Naunaiyainiq: Hivuni akikhaliuqhimayut urhuqyuanut amigaikyuummirnia urhuqyuap akiit pidjutivaktut amigaittillaangginnut talvaminlu aadlatkiingnik amigaittut urhuaqyuat agyaqattaunirmin uqhuryuap.
     4. Niuvvanikkut Naunaiqhimajutlu: QEC nutaatqiaq piliurninnga niuvrutigiyaillu itqurnarninngit.
8. QEC uqaqtait mikhilaaqtuq itqurnarninnga urhuryuaq akingit uqaqtauyuq Nunavut Kavamatkunnit pilihaalirluni Ubluqtuhiniani 15, 2020, angikliyuumirniaqtuq itqurnarninnga FSR Manikhaq ilakunga akiliqtakhat igluqaqtunut uuminnga $1.1 milliat taalamik uumani Apitilirivikmi 30, 2021. Una pipkaidjutikmat mikhilaarninnganit tikkuaqtauhimayut urhuryuaq akingit.
9. QEC uqaqtaa manik utiqtiffaarninnga aulannaitkutauninngit 1.29 cents atauhiqmut kWh naunaiyaqtauyuq piiqariami FSR Manikhaq maninnga uumani Apitilirivikmi 30, 2021. QEC uqaqtaa angirutinga una urhuryuaq aulannaitkutauninngit imaatut inniaqtuq manik utiqtiffaarninnga uuminnga $6.80 (ilaliutihimayuq GST) atauhiqmik tatqirhiunmik kavamatkuni igluqaqtut atuqtut 500 kWh atauhiqmik tatqirhiunmik unalu akinganit.
10. URRC-kut ihivriuqtait QEC-tkut naunaiyaininnga uuminnga FSR manik utiqtiffaarninnga aulannaitkutauninngit, ilaliutihimayuq naunairhimayuq naunaitkutat ittut Uuktuutimi quviagiyaillu qanuriliurutingit naunaiyaininngillu atuqtauyut ihuaqtumik aadjikutariyaa qangaraaluknitamit atuqtauyunit. URRC-kut naunaiqtaallu nutaaq titiqqanik tutquqtiriyut naunaipkaqtaa ihuarhainiq piyuq uumunnga urhuryuaq akingit ilanganut una urhuryuaq tuniyauyut Ubluqtuhiniani 2020.
11. URRC-kut naunaiqtaa qanurittaakhaa manik utiqtiffaarninnga aulannaitkutauninngit mikivallaaq pipkaidjutikhaungittuq akinganut nalunaqtuq taimaa aulannaitkutauninngit piiyaqtaugaangat. Qanuqtut ihumagiyamiknik, URRC-kut ihumagingitaat piumagumik pigumitkut manik utiqtiffaarninnga akuniraalukmut. Qanurittaakhaanik maningit, URRC-kut pitquyut angirutimik apirhaininnganut uumunnga manik utiqtiffaarninnga FSR Manikhaq ittuq uumani Apitilirivikmi 30, 2021.
12. Talvuuna, URRC-kut umiktaa tamna FSR manik utiqtiffaarninnga aulannaitkutauninngit piumayauyumik umani Qitiqqautiyumi 1, 2021 uumunnga Apitilirivikmi 30, 2021 ihuaqtuq inuillu ihuariyaat.
13. URRC-KUT PITQUYAIT
14. Ilagiyangani 13 (1) uumannga URRC-kut Maligaq uqarhimayuq:

Ihivriuqtiuyuq Katimayiingit, uqaqtukhaq munariniqaqtuq Minista pitquyangit hapkuat:

* 1. ayurhautinga pitquyauyuq akinga pipkaidjutigiyakhaugaluaq,
  2. ayurhautinga pitquyauyuq akinga pipkaidjutigiyakhaungittuq, unaluuniit
  3. aadla akikhaa naunaiqtauyut Ihivriurniqmut Katimayiingit pipkaidjutikhaugaluaq

1. Angirhugu hamna qaangani, URRC pitquyuq urhuryuaq Aulannaitkutauninngit akinga manik utiqtiffaarlugu aulannaitkutauninngit uuminnga 1.29 cents atauhiqmut kWh angiqtauyukhaq QEC-tkunnut, uumani Qitiqqautiyumi 1, 2021 Apitilirivikmut 30, 2021.
2. Piittuq uumani Unniudjutimi ihuirutaulimaittuq URRC-kunnun ihumagijamingnut aallanun hunaliqaaknun pidjutikhanun QEC-kunnun.

# PITQUTIGIQUPLUGU UKUNANNGA

# IGLUIN AULADJUTITIGUN AKITUTILAANGINNUT KATIMAJIIT NUNAVUNMI

**Text

Description automatically generated with low confidenceUBLUQAQTUQ: Qiqaiyarluarvia 21, 2021**

**Anthony Rose, Ikhivautalik**

**Igluin Auladjutitigun Akitutilaanginnut Katimayiit**